hCG v krvi
Dobrý deň, dnes som dostala výsledky hcg. Menštruácia mi mešká 11 deň a hoci testy vyšli negatívne...potrebovala som sa uistiť. Moje hodnoty boli 2,70. Značí to tehotenstvo? Od možného oplodnenia prešli už dva týždne.Ďakujem.
Dobrý deň,
ďakujeme za Vašu otázku.
Ľudský choriogonadotropín (hCG) je hormón, ktorý sa v krvi a moči normálne vyskytuje len počas tehotenstva. Vylučuje ho tkanivo placenty takmer od doby zahniezdenia. Podľa literatúry dosahuje hladina cirkulujúceho hCG jeden mesiac po počatí typicky približne 2000 mIU/ ml. Príznaky tehotenstva, ako nevoľnosť, únava a pod. súvisia práve s jeho stúpajúcou hladinou. Hodnoty hCG v moči sú nižšie než v krvi, preto testovanie hladiny hormónu hCG v krvi je omnoho citlivejšie než testovanie z moču. Na základe Vami uvedených hodnôt, aj na základe výstupu od lekára (negatívny test), je teda tehotenstvo nepravdepodobné.
Prajem pekný zvyšok dňa.
S pozdravom
PharmDr. Veronika Kiabová